জি বাংলা
জি বাংলা হল ভারতের একটি বাংলা টিভি চ্যানেল। এসেল গ্রুপের অধীনে জি নেটওয়ার্কসের অন্তর্গত এই চ্যানেল। ১৯৯৬ সালে প্রথম এই চ্যানেলটি যাত্রা শুরু করে, কিন্তু দুই মাসের মধ্যে বন্ধ হয়ে যায়। আবারও আলফা বাংলা নামে এই চ্যানেলটি ১৯৯৯ সালে যাত্রা শুরু করে। ২০০৫ সালে এটি আরো আধুনিক হয়ে ওঠে। ২৭শে মার্চ, ২০০৫ সালে এটি নতুন লোগো উন্মোচন করে জি সিনে অ্যাওয়ার্ডে এবং তার নাম পরিবর্তন করে জি বাংলা করা হয়। এর সর্বকালের কিছু জনপ্রিয় সিরিয়াল যেমন: গোয়েন্দা গিন্নি, এসো মা লক্ষ্মী, সাত ভাই চম্পা, কৃষ্ণকলি, করুণাময়ী রানী রাসমণি, মিঠাই ইত্যাদি।